als_Latn uzn_Latn tur_Latn
Bashkia e Elbasanit, Shoqata Alpinizëm, Ski dhe Turizëm Malor dhe Fakulteti Ekonomik, marrëveshje për promovimin e turizmit.
08.03.2015
Bashkia e Elbasanit, Shoqata Alpinizëm, Ski dhe Turizëm Malor dhe Fakulteti Ekonomik kanë nënshkruar një marrëveshje partneriteti dhe bashkëpunimi mes tyre.
Qëllimi i kësaj marrëveshje është të përcaktojë angazhimin e ndërsjelltë të Bashkisë Elbasan, Fakultetit Ekonomik Elbasan dhe shoqatës AST Elbasan për të promovuar tek grupmoshat e ndryshme sportin, turizmin dhe vlerat kulturore të trevës së Elbasanit si dhe të ndërgjegjësojnë komunitetin rreth këtyre vlerave.
Marrëveshja synon të forcojë marrëdhëniet dhe partneritetin midis Bashkisë Elbasan, Fakultetit Ekonomik Elbasan dhe AST Elbasan. Kjo marrëveshje do të rregullojë mënyrën e bashkëpunimit dhe realizimit të veprimtarive që do të organizohen me synim arritjen e qëllimeve të përbashkëta me cilësi dhe në kohën e duhur.
Aktivitetet do të kenë karakter fizik, edukues, ndërgjegjësim për vlerat kulturore dhe për mjedisin.
Gjatë nënshkrimit të kësaj marrëveshje, kryetari i Bashkisë, Z. Qazim Sejdini tha se kjo është një marrëveshje shumë e rëndësishme e cila nuk ka në fokus të saj vetëm sportin e alpinizmit, por ka të bëjë me shendetin dhe kulturën e çdo qytetari për të njohur vendin e tij.
Klikoni foton për më shumë...
als_Latn unk als_Latn als_Latn als_Latn als_Latn als_Latn ron_Latn